EkBass/fiwiki-20250220-pages-articles huggingface dataset:
Saksan valtiopäivävaalit 1932 (heinäkuu)

Saksan valtiopäivävaalit 1932 (heinäkuu) pidettiin edellisten valtiopäivien ennenaikaisen hajottamisen jälkeen. Kansallissosialistinen puolue nousi ensimmäistä kertaa Saksan suurimmaksi, mutta he eivät saaneet enemmistöä. Myös kommunistit lisäsivät kannatustaan, joten Weimarin tasavaltaa vastustavilla puolueilla oli silloisen sanontatavan mukaan ”negatiivinen enemmistö”, koska he eivät voineet muodostaa missään tapauksessa yhteistä hallitusta. Vaaleissa mikään tietty puolue ei varsinaisesti ”vuotanut” kannatustaan natsien eduksi kovinkaan paljoa, vaan siirtymät tulivat useista eri puolueista, lähinnä pienistä ja keskisuurista. Suurin yksittäinen menettäjä oli ”Keskiluokan valtakunnanpuolue” (Reichspartei des deutschen Mittelstandes), joka kokoonsa nähden toki menetti paljon (3,5 prosenttiyksikköä) ja katosi puoluekartalta lähes kokonaan. Saksalaiskansallinen puolue oli romahtanut jo edellisissä vaaleissa, joten sen menetykset jäivät tällä kertaa aiempaa pienemmiksi. Puolue Ääniosuus (muutos) Paikat (muutos) Saksan kansallissosialistinen työväenpuolue (NSDAP) 37,8 % +19 % 230 +123 Saksan sosiaalidemokraattinen puolue (SPD) 21,9 % -2,9 % 133 -10 Saksan kommunistinen puolue (KPD) 14,6% +1,2% 89 +12 Keskustapuolue (Z) 12,3 % +0,6 % 75 +7 Saksalaiskansallinen kansanpuolue (DNVP) 6,1% -1,1% 37 -4 == Tausta == Suuri lama oli koetellut Saksaa vuodesta 1929 lähtien: työttömyys oli noussut 8,5 %:sta 30 %:iin, ja teollisuustuotanto oli laskenut 42 %.The Holocaust Chronicle PROLOGUE: Roots of the Holocaust. 2002. Vuonna 1930 SPD:n, Keskustan ja kahden liberaalipuolueen hallitus oli hajonnut. Sen jälkeen Keskustapuolueen Heinrich Brüningin johtama vähemmistöhallitus hallitsi presidentin myöntämillä poikkeusvaltuuksilla. Brüningin politiikka epäonnistui talouskriisin hoitamisessa ja heikensi parlamentaarista järjestelmää. Maaliskuun 1932 presidentinvaalit voitti istuva presidentti Paul von Hindenburg, jota tasavallan kannattajat olivat tukeneet Adolf Hitleriä vastaan. Presidentti kuitenkin muutti linjaansa vaalivoiton jälkeen oikeistolaisemmaksi, erotti Brüningin kanslerin paikalta ja nimitti virkaan Franz von Papenin. Uudella hallituksella ei ollut minkäänlaista luottamusta valtiopäivillä, joten presidentti hajotti parlamentin ja määräsi uudet vaalit pidettäväksi 31. heinäkuuta.Hornberger, Jacob G. How Hitler became a Dictator . 2004. Vaalikampanjointia leimasi väkivaltainen tunnelma, kun Papen kumosi SA- järjestön kiellon, jonka Brüning oli asettanut virkakautensa viimeisinä päivinä. Natsit saivat vaaleissa suurvoiton ja nousivat 230 edustajallaan ensimmäistä kertaa Saksan suurimmaksi puolueeksi. Heillä ei kuitenkaan ollut enemmistöä, ja muut puolueet kieltäytyivät yhteistyöstä. Papenin vähemmistöhallitus jatkoi seuraaviin vaaleihin (marraskuussa samana vuonna) asti. == Lähteet == Luokka:Saksan valtiopäivävaalit Luokka:Weimarin tasavalta Luokka:Vuoden 1932 vaalit
Saksan valtiopäivävaalit 1932 (marraskuu)

Saksan valtiopäivävaalit 1932 (marraskuu) järjestettiin vain kolme kuukautta edellisten vaalien jälkeen. Natsien kannatus laski hieman, ja kommunistien sekä saksalaiskansallisen puolueen kannatus nousi. Natsit säilyttivät suurimman puolueen asemansa mutta jäivät SPD:n ja kommunistien yhteenlaskettua kannatusta pienemmiksi. Nämä vaalit olivat viimeiset suhteellisen vapaat koko Saksan vaalit ennen vuotta 1990. Puolue Ääniosuus (muutos) Paikat (muutos) Saksan kansallissosialistinen työväenpuolue (NSDAP) 33,1 % -4,2 % 196 -34 Saksan sosiaalidemokraattinen puolue (SPD) 20,4 % -1,2 % 121 -12 Saksan kommunistinen puolue (KPD) 16,9 % +2,6 % 100 +11 Keskustapuolue (Z) 11,9 % -0,5 % 70 -5 Saksalaiskansallinen kansanpuolue (DNVP) 8,5 % +2,6 % 52 +15 Luokka:Saksan valtiopäivävaalit Luokka:Weimarin tasavalta Luokka:Vuoden 1932 vaalit
Saksan valtiopäivävaalit 1933 (maaliskuu)

Saksan valtiopäivävaalit 1933 (maaliskuu) järjestettiin 5. maaliskuuta 1933. Ne olivat Weimarin tasavallan viimeiset edes jossain määrin demokraattiset vaalit. Kansallissosialistisen puolueen vaalimenestyksen ansiosta Adolf Hitler sai läpi valtalain, jolla Saksa siirtyi yksipuoluediktatuuriin. Vaalit pidettiin pian Valtiopäivätalon palon jälkeen, jolloin kommunistien suosio oli vähentynyt, kansalaisvapauksia oli rajoitettu, ja kommunistien johtajat oli pidätetty. Myös sosiaalidemokraattien johto oli paennut Prahaan ja monet SPD:n jäsenet toimivat maan alla. ==Vaalitulos== Suurimpien puolueiden tulos:Das Deutsche Reich, Reichstagswahl 1933 Puolue Ääniosuus (muutos) Paikat (muutos) Saksan kansallissosialistinen työväenpuolue (NSDAP) 43.9% +10.8% 288 +92 Saksan sosiaalidemokraattinen puolue (SPD) 18.3% -2.1% 120 -1 Saksan kommunistinen puolue (KPD) 12.3% -4.6% 81 -19 Keskustapuolue (Z) 11.2% -0.7% 74 +4 Kampffront Schwarz-Weiß-Rot (vaaliliiton muodostivat DNVP, Stahlhelm ja agraaripuolue) 8.0% -0.3% 52 +/-0 Kannatuksen noususta huolimatta natsit eivät menestyneet niin hyvin kuin Hitler oli toivonut: enemmistöasemaa ei tullut. Hallituskoalitiota saksalaiskansallisen puolueen kanssa piti jatkaa. Lisäksi Hitler tarvitsi kahden kolmasosan enemmistön valtalain läpiviemiseen, ja sen hän myös sai kun keskusta äänesti natsien mielen mukaan. Laki hyväksyttiin 23. maaliskuuta. Vain sosiaalidemokraattiset valtiopäiväedustajat äänestivat vastaan, kommunistien ollessa vangittuina. ==Lähteet== Luokka:Saksan valtiopäivävaalit Luokka:Natsi-Saksa Luokka:Vuoden 1933 vaalit
Niin pieni

Niin pieni on Annika Eklundin vuonna 2010 ilmestynyt single, joka kertoo Annikan omasta lapsesta.Annika Eklund - Artistit - Warner Music Live Viitattu 20.1.2011 == Lähteet == Luokka:Vuoden 2010 kappaleet Luokka:Annika Eklundin kappaleet
Sikaribaari

Sikaribaari on ravintola, joka on suunnattu sikaria polttaville asiakkaille. Sikaribaarin henkilökunta on koulutettu sikaritietoon, ja baarissa on yksi tai useita humidoreja, joissa sikareita säilytetään ihanneolosuhteissa. Sikaribaarien alkoholitarjontaan kuuluvat yleisesti portviinit, viskit ja konjakit. ==Sikaribaarit Suomessa== Turussa sijaitseva Pikku Havanna on ensimmäinen ja ainoa Suomessa perustettu sikaribaari. ==Sikaribaarit Yhdysvalloissa== Ensimmäinen Yhdysvalloissa avattu sikaribaari oli The Private Smoking Club, joka perustettiin Cincinnatissa, Ohion osavaltiossa vuonna 1994. ==Katso myös== *Baari ==Lähteet== Luokka:Ravintolatalous Luokka:Tupakointi
AdultTV.fi

AdultTV.fi on suomalainen televisiokanava, joka aloitti toimintansa 13. tammikuuta 2011. Kanava oli toistaiseksi ilmainen, mutta vaihtui maksulliseksi huhtikuun alussa 2011, jolloin se siirtyi osaksi TV Viihde -maksu-tv-palvelua. 30. huhtikuuta AdultTV:tä tarjoava TV Viihde lopetti toimintansa minkä vuoksi kanava joutui päättämään lähetyksensä antenniverkossa eikä kanavan toiminnalle löytynyt jatkajaa. AdultTV.fi näkyy kanavanipussa F. Huhtikuussa 2014 AdultTV.fi aloitti uudelleen ilmaiset lähetykset Digitan antenni-tv verkossa kanavanipussa H. == Lähteet == ==Aiheesta muualla== *AdultTV.fi:n virallinen sivusto Luokka:Suomalaiset televisiokanavat Luokka:Vuonna 2014 perustetut televisiokanavat
Ichirō Suzuki

(s. 22. lokakuuta 1973) on japanilainen entinen baseballpelaaja, joka edusti viimeisellä kaudellaan 2018–2019 Major League Baseballissa Seattle Marinersia. Hänellä on hallussaan useita liigan lyöntiennätyksiä ja ensimmäisellä MLB- kaudellaan 2001 hänet valittiin sekä vuoden tulokkaaksi että vuoden arvokkaimmaksi pelaajaksi. Monesti pelkällä etunimellään Ichiro tunnettu Suzuki on supertähti kotimaassaan Japanissa. Tammikuussa 2025 Suzuki valittiin ensimmäisenä japanilaisena Yhdysvaltain National Baseball Hall of Fameen. Hän sai valintaäänestyksessä 99,746 prosenttia puoltoääniä, joka on kaikkien aikojen kolmanneksi korkein määrä. ==MLB-ura== Oikeana kopparina pelaava Suzuki pelasi lähes 12 kauden ajan Seattle Marinersin joukkueessa, kunnes hänet vaihdettiin heinäkuussa 2012 New York Yankeesin joukkueeseen, toiselle puolelle Yhdysvaltoja. Ensimmäisen ottelunsa Yankeesin paidassa Suzuki pelasi entistä joukkuettaan vastaan Safeco Fieldillä, Marinersin kotikentällä. ==Lähteet== == Aiheesta muualla == Luokka:Japanilaiset baseballpelaajat Luokka:Vuonna 1973 syntyneet Luokka:Elävät henkilöt
Anemone

Anemone viittaa muun muassa seuraaviin: * Anemone, vuokkojen suvun tieteellinen nimi * Anémone, oik. Anne Bourguignon (1950–2019), ranskalainen näyttelijä ja yhteiskunnallinen vaikuttaja ;Britannian kuninkaallinen laivasto * HMS Anemone (1915), Acacia-luokan sluuppi * HMS Anemone (M48), Flower-luokan korvetti
Kompass Records

Kompass Records -levymerkki ja Kompass Records Oy -levy-yhtiö ovat Lasse Mårtensonin ja Christian Schwindtin vuonna 1976 perustamia. Levyttäneitä artisteja ovat muun muassa Lasse Mårtenson, J. Karjalainen ja Taisto Wesslin. Kompass Records julkaisi noin 80 albumia ja 35 singleä. Musiikki-Fazerille 1980-luvun lopussa myyty yhtiö sulautui 28.03.1990 pörssiyhtiö Fazer Musik Ab:hen.Yritystietojärjestelmä Fazer Musik Ab:n uudeksi omistajaksi tuli 30.11.1994 kansainvälinen suuryritys Warner Music. Warner Music Finland Oy on uusi uudelleen nimetty yritys, johon omistaja sulautui.Yritystietojärjestelmä Warner myi vuonna 1998 äänitteiden vähittäismyynnin ja soitinmyynnin pois yrityksestä. Fazer lopetti tuotantoyhtiönä toukokuussa 1998, jolloin loppuivat myös Fazer Recordsin omat julkaisut. ==Levymerkit== * Kompass Records ==Artisteja ja yhtyeitä== * Baysix * Boxcar * DDT-Jazzband * Tomas Ek * J. Karjalainen ja Mustat Lasit * Markku Johansson * Jukka Linkola Octet * Kiki ThinÄänitearkisto * Lasse Mårtenson * Nääsvillen Veljekset * St. Petersaari * Hasse Walli * Taisto Wesslin == Katso myös == *Musiikki-Fazer *Fazerin musiikkikauppa *Fazer Finnlevy ==Lähteet== * ===Viitteet=== Luokka:Suomalaiset levy-yhtiöt
HMS Meadowsweet

HMS Meadowsweet (viirinumero K144) oli Britannian kuninkaallisen laivaston vuonna 1942 valmistunut Flower-luokan korvetti toisessa maailmansodassa. == Valmistus == Alus tilattiin 12. joulukuuta 1939 Charles Hill and Sonsilta Bristolista, missä köli laskettiin 12. elokuuta 1941. Alus laskettiin vesille 28. maaliskuuta 1942 ja valmistui vielä samana vuonna 8. heinäkuuta.Friedman, Norman s. 341 == Palvelus == Alus myytiin 31. maaliskuuta 1951 kauppalaivastoon nimellä Gerrit W. Vinke.Uboat.net - HMS Meadowsweet == Päälliköt == Aluksen päälliköinä olivat: *Wesley Ernest Saunders 11. elokuuta 1942 - 6. marraskuuta 1943 *Phillip Stephen Mawrey 6. marraskuuta 1943 *Wesley Ernest Saunders 1. tammikuuta - 10. elokuuta 1945 *Charles Greville Jackson 10. elokuuta - 1. lokakuuta 1945 ==Lähteet== * * * * === Viitteet === Luokka:Kuninkaallisen laivaston Flower-luokan korvetit Luokka:Yhdistyneen kuningaskunnan toisen maailmansodan korvetit
Butakloori

Butakloori (C17H26ClNO2) on klooriasetanilideihin kuuluva orgaaninen yhdiste. Ainetta käytetään rikkakasvien torjunta-aineena erityisesti riisipelloilla. ==Valmistus== Butaklooria tuotetaan synteettisesti klooriasetyylikloridin (C2H2Cl2O), 2,6-dietyylianiliinin (C10H15N) ja formaldehydin välisellä reaktiolla. Reaktiotuote käsitellään lopuksi butanolilla, jolloin muodostuu butaklooria. ==Käyttö== Butaklooria käytetään herbisidinä yksivuotisia ruohoja ja muita rikkakasveja vastaan. Aine on kehitetty käytettäväksi riisi- ja ohrapelloilla. Sitä käytetäänkin eniten kylvetyillä ja istutetuilla riisiviljelmillä. Butakloori imeytyy kasvien juurien läpi ja vaikuttaa proteiinien ja lipidien biosynteesiin ja solujen jakautumiseen. ==Metabolia ja myrkyllisyys nisäkkäille== Kasvit, eläimet ja maaperän mikro-organismit hajottavat butaklooria samankaltaisin mekanismein. Tyypillisimmät tavat ovat konjugaatin muodostaminen glutationin kanssa, amidoryhmän typpiatomin dealkyloiminen, klooriatomien korvaaminen jollain toisella nukleofiilillä ja aromaattisen renkaan hydroksyloiminen. Ihmiskehossa butakloorista muodostuu 2-kloori-N-(2,6-dietyylifenyyli)asetamidia ja edelleen 2,6-dietyylianiliinia ja 2,6-dietyyliaminofenolia. Butakloorin hajottamisesta ihmiskehossa vastaavat sytokromi P450 -ryhmään kuuluvat entsyymit CYP2B6 ja CYP3A4. Maaperässä butakloorin puoliintumisaika on kolmesta viiteen viikkoa. Rottakokeissa yhdiste on hajonnut aineenvaihduntatuotteiksi suurimmaksi osaksi kahdessa vuorokaudessa. Butakloori itsessään on nisäkkäille vain hieman myrkyllistä ja sen LD50-arvo rotilla on 2 000 mg/kg. Sen on kuitenkin havaittu aiheuttavan kasvaimia ja se on mahdollisesti karsinogeeninen myös ihmiselle. Tämä johtuu sen aineenvaihduntatuotteista, jotka kykenevät muodostamaan additiotuotteita DNA-molekyylin kanssa. == Lähteet == == Aiheesta muualla == *Toxin and Toxin Target Database (T3DB): Butachlor *Kyoto Encyclopedia of Genes and Genomes (KEGG): Butachlor *ChemBlink: Machette *Butakloorin käyttöturvallisuustiedote, Sigma Aldrich, viitattu 27.12.2014. Luokka:Amidit Luokka:Kasvintorjunta-aineet
HMS Wallflower

HMS Wallflower (viirinumero K44) oli Britannian kuninkaallisen laivaston vuonna 1941 valmistunut Flower-luokan korvetti toisessa maailmansodassa. == Valmistus == Alus tilattiin 31. elokuuta 1939 Smiths Dock Companyltä South Bank-on-Teesistä, missä köli laskettiin 23. heinäkuuta 1940. Alus laskettiin vesille 14. marraskuuta ja valmistui 7. maaliskuuta 1941.Friedman, Norman s. 340 == Palvelus == Aluksen miehistö pelasti 19. elokuuta 1941 merestä kymmenen elonjäänyttä brittiläisestä matkustaja-aluksesta Aquilasta, joka oli joutunut Saksan laivaston sukellusveneen U-201 torpedoimaksi (). Aluksen miehistö pelasti 28. elokuuta 1942 merestä 28 eloonjäänyttä hollantilaiselta rahtialukselta Abbekerkiltä, jonka sukellusvene U-604 oli torpedoinut Atlantilla kolme päivää aiemmin (). Alus upotti 25. elokuuta 1943 Vigon länsipuolella HMS Wandererin kanssa syvyyspommein sukellusveneen U-523 ().Uboat.net – HMS Wallflower Alus poistettiin heinäkuussa 1945 alusluettelosta ja myytiin 29. heinäkuuta 1946. Alus muutettiin 1949 poijualukseksi Spermacet Whalinginille, joka nimesi sen Asbjörn Larseniksi. Alus myytiin 1951 Kosmokselle, joka muutti sen Kielissä kesällä kalastusalukseksi. Se makasi ankkurissa pari seuraavaa vuotta, minkä jälkeen se palasi palvelukseen. Aluksen viimeinen kausi oli 1965–1966, minkä jälkeen se oli ankkurissa Sandefjordissa ainakin lokakuussa 1966. Alus myytiin romutettavaksi Grimstadissa. == Päälliköt == Aluksen päällikköinä olivat: *Ismay James Tyson 14. helmikuuta 1941 – 18. toukokuuta 1942 *George Richard Greaves *Trevor Davies Bennett 21. lokakuuta 1944 – huhtikuu 1945 ==Lähteet== * * * === Viitteet === Luokka:Kuninkaallisen laivaston Flower-luokan korvetit Luokka:Yhdistyneen kuningaskunnan toisen maailmansodan korvetit
Kuoreet

Kuoreet (Osmeridae) on kuorekalojen lahkoon kuuluva rasvaevällisten kalojen heimo, jonka lajeja esiintyy pohjoisen pallonpuoliskon merissä ja sisävesissä. Tieteellinen nimi on johdettu kreikankielen sanasta osme, joka tarkoittaa ’pahanhajuista’. Suurin osa kuoreista on anadromisia eli ne elävät meressä mutta muuttavat rannikoille ja jokiin kutemaan. Muutama lajeista elää koko elämänsä makeassa vedessä. Useimmat kuoreet ovat alle 20 senttimetrin pituisia, mutta kookkaimmat lajit voivat kasvaa 40 senttimetrin mittaisiksi. Väritykseltään ne ovat hopeanhohtoisia. == Suvut ja lajit == Kuoreet jakautuvat kuuteen sukuun, joihin kuuluu yhteensä 13 lajia: * Allosmerus ** Allosmerus elongatus * Hypomesus ** Hypomesus japonicus ** Hypomesus nipponensis ** Hypomesus olidus ** Hypomesus pretiosus – tyrskykuore ** Hypomesus transpacificus * Mallotus ** Mallotus villosus – villakuore * Osmerus ** Osmerus eperlanus – kuore ** Osmerus mordax – amerikankuore ***Osmerus mordax mordax ***Osmerus mordax dentex * Spirinchus ** Spirinchus lanceolatus ** Spirinchus starksi ** Spirinchus thaleichthys – pitkäeväkuore * Thaleichthys ** Thaleichthys pacificus – kynttiläkuore == Lähteet == * (Kalalajien suomenkieliset nimet) === Viitteet === Luokka:Kuorekalat
Vjatšeslav Gaizer

Vjatšeslav Mihailovitš Gaizer (komiksi ja , s. 28. joulukuuta 1966 Inta) oli Venäjään kuuluvan Komin tasavallan päämies vuosina 2010–2015. Vjatšeslav Gaizer valmistui Moskovan talous- ja tilastoinstituutista vuonna 1991. Vuonna 1999 hän suoritti rahoitusalan tutkinnon Moskovan talous-, tilasto- ja tietojenkäsittely-yliopistossa. Vuodesta 1991 lähtien Gaizer työskenteli pankkialalla. Vuonna 2002 hänestä tuli Komin tasavallan valtiovarainministerin ensimmäinen sijainen ja vuonna 2003 valtiovarainministeri. Vuosina 2004 ja 2009 hänet nimitettiin Komin tasavallan päämiehen sijaiseksi. Tammikuussa 2010 Komin tasavallan valtioneuvosto vahvisti Venäjän presidentin Dmitri Medvedevin esityksen Gaizerin nimittämisestä tasavallan päämieheksi. Hän astui virkaan 15. tammikuuta 2010. Kansallisuudeltaan Gaizer on komi. Hän on naimisissa ja hänellä on kaksi lasta. Vuonna 2015 Gaizer ja hänen 18 liittolaistaan pidätettiin syytettyinä valtion omaisuuden laajamittaisesta varastamisesta. == Lähteet == ==Aiheesta muualla== * Lyhyt elämäkerta Komin tasavallan sivustolla * Gaizer Case Crime Russia Luokka:Komilaiset poliitikot Luokka:Venäjän federaation kuvernöörit ja aluejohtajat Luokka:Vuonna 1966 syntyneet Luokka:Elävät henkilöt
Suomalainen Pohja

Suomalainen Pohja on vuonna 1920 perustettu turkulainen yhdistys, jonka klubitalossa toimii samanniminen ruokaravintola. == Yhdistys == Suomalainen Pohja r.y. on vuonna 1920 perustettu suomenkielinen ja suomenmielinen Turussa toimiva yhdistys. Se määrittelee itse tarkoituksekseen tarjota jäsenilleen tilaisuuksia keskinäiseen yhdessäoloon ja keskusteluun kunnallisten, yhteiskunnallisten, sivistyksellisten ja taloudellisten kysymysten pohtimista varten. Yhdistyksessä on 400 jäsentä, joista noin 20 naisia.Historia Suomalainen Pohja Yhdessäoloa ja keskustelua yhdistyksen jäsenet voivat harjoittaa sen omassa klubitalossa Turun keskustassa. Siellä järjestetään myös esitelmätilaisuuksia. Lisäksi yhdistyksellä on biljardi- ja golfturnaukset. == Klubirakennus ja ravintola == Suomalainen Pohja toimi aluksi hotelli Phoenixin talon kolmessa huoneessa, joista se joutui väistymään Turun yliopiston tieltä. Vuosina 1924–1941 Pohja toimi omassa klubihuoneistossaan Ab John Barker Oy:n omistuksessa olevassa Linnankatu 40:n talossa. Vuodesta 1945 vuoteen 1954 klubi sijaitsi Puistokatu 1:ssä, jonka purkamisen jälkeen vuonna 1955 klubi siirtyi Aurakadun ja Puutarhakadun kulmaan leskirouva Maria Forsmanin vuonna 1891 rakennuttamaan ja rakennusmestari J. W. Lindströmin suunnittelemaan puutaloon. Toinen tontin samanikäisistä puutaloista purettiin samassa yhteydessä. Klubi toimi kadunvarren puutalossa vuoteen 1978 saakka kunnes sekin purettiin. Nykyinen klubirakennus valmistui vanhan puutalon tilalle vuonna 1980. Sen suunnitteli arkkitehti Olli Vahtera. Puutarhakadun kulmaus myytiin vakuutusyhtiö Sammolle, joka rakennutti siihen oman toimistorakennuksensa. Klubin sisätilat on suunnitellut englantilainen Sir Peter Salmon. Suunnitelman tavoitteena on muistuttaa englantilaista klubia. Talossa sijaitsevan ravintolan ylläpidosta vastasi ravintoloitsija Tapio Kulmala.Suomalaisen Pohjan perinteet velvoittavat Varsinais-Suomen yrittäjälehti 2008 Tammikuusta 2017 ravintolan ylläpidosta vastaa Jani Hellström. == Lähteet == == Aiheesta muualla == * Klubiravintolan kotisivut: ravintolasuomalainenpohja.fi * Yhdistyksen kotisivut: www.suomalainenpohja.fi * Ruoka, viini ja nautinto: Klubi piti rakentaa suomalaiselle perustalle Turun Sanomat * Suomalainen Pohja on nyt kilpiravintola Turun Sanomat Luokka:Ravintolat Turussa Luokka:Yksityisklubit
NoviCraft

NoviCraft on Unreal Tournament -pelimoottorin pohjalle rakennettu hyötypeli, jonka ovat kehittäneet yhteistyössä Oululaiset pelialan yritykset LudoCraft Oy ja TeamingStream Oy. Ludocraft on voittanut useita palkintoja eri pelikilpailuissa ja Tietoviikko on valinnut TeamingStreamin yhdeksi vuoden 2010 kiinnostavimmista start-up yrityksistä. NoviCraft voitti eOppimiskeskuksen vuosittain järjestämän eEemeli-kilpailun pääsarjan vuonna 2009http://www.eoppimiskeskus.fi/fi/2009; eEemeli 2009 -kilpailun tulokset. Kilpailun raadin mielestä NoviCraft on innovatiivinen hyötypeli, joka kehittää ryhmän yhteistoimintaa ja vuorovaikutusta. NoviCraft pelillä on vahva ja monitieteinen tutkimuksellinen tausta yhteisöllisen oppimisen, johtajuuden ja pelitutkimuksen alueilla . Pelin ensimmäinen versio kehitettiin tutkimuskäyttöön Oulun yliopiston ja Jyväskylän yliopiston yhteisessä, Suomen Akatemian rahoittamassa, "Ecology of Collaboration: Collaboration as Motivated and Co-ordinated Activity in Learning at Higher Education and Work-Place Contexts (ECOL)" -tutkimushankkeessahttp://let.oulu.fi/en/research/projects/ecol-ecology- collaboration-collaboration-motivated-and-co-ordinated-activity-learn; ECOL - Ecology of Collaboration: Collaboration as Motivated and Co-ordinated Activity in Learning at Higher Education and Work-Place Contexts. Ensimmäisen version tarkoituksena oli vain luoda väline yhteisöllisen ongelmanratkaisun tutkimista varten, jota seuranneessa Työsuojelurahaston rahoittamassa kansainvälisessä "Gate for Collaboration, 3D Game Technologies for Increasing the Efficiency of Distributed Team Work (Gate)" -tutkimushankkeessahttp://www.let.oulu.fi/en/research/projects/gate- collaboration-3d-game-technologies-increasing-efficiency-distributed-team-wor; Gate for Collaboration - 3D Game Technologies for Increasing the Efficiency of Distributed Team Workhttp://www.tsr.fi/tutkimustietoa/tata-on- tutkittu/hanke?h=106276; Gate for Collaboration. Virtuaaliset pelit ryhmätyötiloina. Miten peliympäristöt voivat tukea hajautetun tietotyön tekijöiden välistä kollaboraatiota? peliä kehitettiin edelleen hajautetun tietotyön tukemiseen. Nykyinen NoviCraft -tiimivalmennuspeli perustuu Gate- hankkeessa kehitettyyn eScape -peliinhttp://ludocraft.oulu.fi/escape/ Electronically Shared Collaborative and Pedagogical Experiment. Tieteellisen tutkimuksen pohjalta syntynyttä valmennuspeliä käytetään eri alojen työyhteisöissä sekä tiimeissä, jotka haluavat kehittää heidän yhteisöllisen työskentelyn taitoja. Peliä voidaan hyödyntää erityisesti mm. tiimivalmennuksessa, johtamiskoulutuksessa ja rekrytoinnissa. == Lähteet == == Aiheesta muualla == * TeamingStream Oy * Ludocraft Oy Luokka:Windows-pelit
São Vicente (Madeira)

São Vicente on kunta Portugalille kuuluvalla Madeiran itsehallintoalueella. Se sijaitsee saaren pohjoisrannalla Porto Monizin ja Santanan kuntien välissä. São Vicenten pinta-ala on 78,8 km2 ja sen asukasluku oli vuonna 2015 arviolta 5 216. == Lähteet == == Aiheesta muualla == Luokka:Madeiran kunnat
Pico Ruivo

Pico Ruivo on Portugalille kuuluvan Madeiran itsehallintoalueen korkein huippu. Se sijaitsee Madeiran saaren keskiosassa ja kohoaa 1 862 metrin korkeuteen. == Katso myös == * Pico das Torres * Pico do Areeiro == Lähteet == == Aiheesta muualla == Luokka:Madeiran maantiede Luokka:Portugalin vuoret
Pico das Torres

Pico das Torres on Portugalille kuuluvan Madeiran itsehallintoalueen toiseksi korkein huippu. Se sijaitsee saaren keskiosassa ja kohoaa 1 851 metrin korkeuteen. == Katso myös == * Pico Ruivo * Pico do Areeiro == Lähteet == == Aiheesta muualla == Luokka:Madeiran maantiede Luokka:Portugalin vuoret
Käärmeenkantaja (horoskooppimerkki)

Nykyisen tähtitaivaan perusteella määriteltyjen horoskooppimerkkien mukaan käärmeenkantaja on 13. horoskooppimerkki. Se on saanut nimensä Käärmeenkantajan tähtikuviosta. Käärmeenkantajia ovat marraskuun 29. − joulukuun 17. syntyneet henkilöt.Braganca, P.: Your Astrological Sign May Not Be What You Think It Is, Live Science, 23.10.2007. == Tiedot == * Syntymäaika: 29. marraskuuta - 17. joulukuuta * Hallitseva planeetta: Saturnus * Elementti: Vesi * Onnenluku: 12 ==Lähteet== Luokka:Horoskooppimerkit
Ben Swift

Benjamin Ian (Ben) Swift (s. 5. marraskuuta 1987 Rotherham) on englantilainen rata- ja maantiepyöräilijä, ajajatyypiltään kirimies. Hän aloitti maantiepyöräilyn ammattilaisuransa harjoittelijana Barloworld-joukkueessa 2007. Kaudella 2009 hän edusti Katjušaa, 2010–2016 Team Skyta, 2017−2018 UAE Team Emiratesia ja vuodesta 2019 alkaen Team Ineosia. Swift sai ratapyöräilyn MM-kilpailuissa joukkuetakaa-ajon hopeaa Ballerupissa 2010. Melbournessa 2012 hän voitti linja-ajon maailmanmestaruuden sekä sai hopeaa pariajossa ja pisteajossa. Hän voitti maantieajon Britannian-mestaruuden 2019 ja 2021. == Saavutuksia == Lähteet: Cycling Archives, Pro Cycling Stats === Ratapyöräily === ;2004 :Kansainyhteisön juniorimestaruuskilpailut, pisteajossa pronssia ;2007 :Ratapyöräilyn EM-kilpailut, alle 23-v. joukkuetakaa-ajossa kultaa :Maailmancup, Manchester, joukkuetakaa-ajossa kolmas ;2010 :MM-kilpailut, joukkuetakaa-ajossa hopeaa ;2012 :MM-kilpailut, linja-ajossa kultaa, pariajossa hopeaa, pisteajossa hopeaa === Maantiepyöräily === ;2007 :Britannian ympäriajo, mäkikirikilpailun voitto ;2008 :Coppa della Pace, voitto :Giro della Valle d'Aosta, 5. etapin voitto :MM-kilpailut, alle 23-v. maantieajossa neljäs ;2009 :Italian ympäriajo, 2. etapilla kolmas :Britannian ympäriajo, 7. etapin voitto ;2010 :Tour de Picardie, kokonaiskilpailun ja 2. etapin voitto ;2011 :Tour Down Under, kokonaiskilpailussa kolmas, 2. ja 6. etapin voitto :Vuelta a Castilla y León, 5. etapin voitto :Tour de Romandie, 5. etapin voitto :Kalifornian ympäriajo, 2. etapin voitto ;2012 :Puolan ympäriajo, pistekilpailun sekä 2. ja 5. etapin voitto :Espanjan ympäriajo, 18. etapilla toinen, 2. etapilla kolmas ;2014 :Milano – San Remo, kolmas :Settimana Internazionale di Coppi e Bartali, pistekilpailun ja 1(a). etapin voitto :Baskimaan ympäriajo, 5. etapin voitto :Italian ympäriajo, 3. etapilla toinen :Prudential RideLondon Classic, toinen :MM-kilpailut, maantieajossa 12:s ;2015 :Settimana Internazionale di Coppi e Bartali, pistekilpailun ja etapin 2 voitto ;2016 :Vuelta a Andalucía, pistekilpailun voitto :Milano – San Remo, toinen ;2017 :MM-kilpailut, maantieajossa viides ;2019 :Maantieajon Britannian-mestaruus ;2020 :Italian ympäriajo, kokonaiskilpailussa 18:s ;2021 :Grand Prix de Denain, kolmas :Maantieajon Britannian-mestaruus == Lähteet == Luokka:Englantilaiset maantiepyöräilijät Luokka:Englantilaiset ratapyöräilijät Luokka:Vuonna 1987 syntyneet Luokka:Elävät henkilöt
Kenttäkeulankärki

Kenttäkeulankärki (Oxytropis campestris) on monivuotinen, ruohovartinen hernekasvi. Se on monimuotoinen laji, joka jaetaan useaan alalajiin. Kenttäkeulankärjen alalajit eroavat levinneisyytensä lisäksi toisistaan yleensä keltaisten kukkien värisävyn ja varren karvaisuuden mukaan. == Levinneisyys == Kenttäkeulankärkeä esiintyy Euroopassa muun muassa Pohjoismaissa, Venäjällä, Isossa-Britanniassa, Etelä- ja Itä-Euroopassa.The Euro+Med PlantBase – the information resource for Euro-Mediterranean plant diversity: Oxytropis campestris Viitattu 26.3.2021. Riippuen lajin rajauksesta sitä kasvanee myös Pohjois-Amerikassa ja Siperiassa. Pohjoismaissa esiintyvät Etelä-Ruotsissa ja Lounais-Norjassa kasvavat alalajit etelänkeulankärki (subsp. campestris) ja lännenkeulankärki (subsp. scotica) sekä Suomessa ja Koillis-Norjassa kasvava idänkeulankärki (subsp. sordida). Suomessa ei ole tavattu muita alalajeja.Kurtto, A., Lampinen, R., Piirainen, M. & Uotila, P. 2019: Checklist of the vascular plants of Finland. Suomen putkilokasvien luettelo. — Norrlinia 34: 1–206. (s. 58.) Idänkeulankärki tulkitaan myös omaksi lajiksi (Oxytropis sordida). == Lähteet == == Aiheesta muualla == * Kasviatlas: Kenttäkeulankärjen levinneisyys Suomessa. * Suomen Lajitietokeskus: Kenttäkeulankärki – Oxytropis campestris Luokka:Keulankärjet
E. J. Vehmaksen rahasto

E. J. Vehmaksen rahasto on taidearvostelija Einari J. Vehmaksen nimellä Suomen Kulttuurirahaston yhteydessä toimiva rahasto. Vuonna 1972 perustettu rahasto perustuu Sara Hildénin lahjoitukseen Suomen arvostelijain liitolle, joka luovutti lahjoituksen Suomen Kulttuurirahastolle. Rahaston tarkoituksena on jakaa palkintoja eteville taidearvostelijoille, erityisesti kuvataidearvostelijoille. Rahasto voi myös tukea arvostelijoiden ulkomaisia jatko-opintoja. == E. J. Vehmaksen rahaston palkitsemat kriitikot == *1965: E. J. Vehmas, Olli Valkonen, J. O. Mallander, Erik Kruskopf *1974: Eeli Aalto *1979: Markku Valkonen *1981: Pekka Suhonen *1983: Soili Sinisalo *1984: Jaakko Lintinen *1985: Kuutti Lavonen *1986: Maila-Katriina Tuominen-Vakkari *1988: Timo Valjakka *1989: Altti Kuusamo *1991: Leena Maunula *1994: Tuomo- Juhani Vuorenmaa *1997: Dan Sundell *2000: Pekka Helin, Marja-Terttu Kivirinta *2003: Hannu Castrén, Jonni Roos *2005: Otso Kantokorpi *2008: Juha-Heikki Tihinen *2011: Lars Saari *2014: Leena Kuumola *2017: Harri Kalha, Sini Mononen *2019: Camilla Granbacka *2022: Sanna Lipponen Lähde == Lähteet == Luokka:Suomalaiset taide- ja kulttuuripalkinnot
Lyyraviikuna

Lyyraviikuna (Ficus lyrata) on viikunoiden sukuun kuuluva huonekasvi. Luontaisena se kasvaa isoksi, 10–20 metriä korkeaksi puuksi. Huonekasvina se jää kuitenkin alle kahden metrin korkuiseksi. Lyyraviikunan lehdet ovat tummanvihreät, nahkeat ja aaltoreunaiset. Ne muistuttavat lyyraa, josta kasvi on saanut nimensä. Lehdet kasvavat 30–45 senttimetriä pitkiksi. Lyyraviikuna tarvitsee valoisan kasvupaikan, mutta se ei saa olla suorassa auringonpaisteessa. Sitä voi lannoittaa kesällä kerran viikossa ja talvella kerran kuukaudessa. Kasvia voi lisätä latva- ja varsipistokkaista. Lyyraviikunasta käytetään kantalajin lisäksi pienikokoista ’Bambino’-lajiketta. Se on kasvutavaltaan kantalajiin verrattuna erittäin kompakti ja sillä on pienemmät ja paksummat lehdet sekä lyhyemmät ruodit ja nivelvälit. Lyyraviikuna on kotoisin trooppisesta Afrikasta. == Lähteet == == Aiheesta muualla == *United States Department of Agriculture (USDA): Ficus lyrata Luokka:Viikunat Luokka:Huonekasvit
Pico do Areeiro

Pico do Areeiro on Portugalille kuuluvan Madeiran itsehallintoalueen kolmanneksi korkein huippu Pico Ruivon ja Pico das Torresin jälkeen. Se sijaitsee saaren keskiosassa ja kohoaa 1 818 metrin korkeuteen. Huipulle johtaa hyväkuntoinen tie ja se on turistien suosima vaelluspaikka. Huipulla sijaitsee muun muassa ravintola sekä matkamuistomyymälä. == Lähteet == == Aiheesta muualla == Luokka:Madeiran maantiede Luokka:Portugalin vuoret
Vallintaoikeus

Vallintaoikeus tarkoittaa oikeutta hallita omaisuutta ja oikeutta tehdä siihen liittyviä oikeustoimia.Iso tietosanakirja, WSOY 1995–1997, ISBN 951-0-20153-7, hakusana vallintaoikeus. Tarkemmin jaotellen vallintaoikeuteen sisältyy oikeus:Uusi tietosanakirja, Tietosanakirja oy 1960–1966, hakusana vallintaoikeus. * hallita jotakin irtainta tai kiinteää esinettä * ryhtyä omaisuuden hoitamisen edellyttämiin toimiin * tehdä oikeustoimia kolmannen osapuolen kanssa eli esimerkiksi myydä tai pantata omaisuutta * esiintyä kantajana tai vastaajana omaisuutta koskevassa oikeudenkäynnissä. Vallintaoikeus on hallintaoikeutta laajempi käsite. Hallintaoikeus sisältää ainoastaan oikeuden pitää omaisuutta hallussaan, käyttää sitä ja hoitaa sitä tavanomaisin toimenpitein.Otavan iso tietosanakirja, Otava 1960–1965, hakusana vallintaoikeus. Vallintaoikeus on yleensä omaisuuden omistajalla. Jos omaisuuden omistusoikeus on vajaavaltaisella henkilöllä, on vallintaoikeus pääsääntöisesti holhoojalla joitakin poikkeuksia lukuun ottamatta. Vanhoissa lakiteksteissä käytetään toisinaan nimitystä hallinta merkitsemässä vallintaoikeutta. Näin on esimerkiksi vuoden 1898 holhouslaissa (34/1898) ja vuonna 1889 annetussa laissa aviopuolisoiden omaisuus- ja velkasuhteista (17/1889). Nykyisen avioliittolain mukaan kumpikin puoliso vallitsee omaisuuttaan tietyin rajoituksin. Rajoitukset on lueteltu avioliittolain (234/1929) pykälissä 37–39.Avioliittolaki Avioliittolakia edeltäneen lainsäädännön aikana solmituissa niin sanotuissa vanhoissa avioliitoissa mies pääsääntöisesti vallitsi niin puolisoiden yhteistä kuin vaimon yksityistä omaisuutta. Säännöstä poiketen vaimo vallitsi työansioitaan, avioehtosopimuksessa hänelle määrättyä omaisuutta sekä lahjakirjalla tai testamentilla hänen vallintaansa määrättyä omaisuutta. Miehen vallintaoikeutta rajoitti myös se, että hän tarvitsi vaimon kirjallisen suostumuksen luovuttaessaan ja kiinnittäessään yhteistä tai vaimon kiinteää omaisuutta.Encyclopædia iuridica fennica, Suomalainen lakimiesyhdistys 1994–1999, ISBN 951-855-135-9, osa III, palsta 857. Vanhoja avioliittoja koskeneessa pesäerossa kumpikin puoliso sai oman omaisuutensa vallintaansa ja vastasi vain omista veloistaan.Encyclopædia iuridica fennica, osa III, palsta 474. ==Lähteet== Luokka:Esineoikeus
YleX Aamu

YleX Aamu on YleX-radiokanavan aamuohjelma, jota lähetetään arkiaamuisin klo 6.30–10.00. Vuonna 2003 alkanutta YleX Aamua edelsi Radiomafian Aamu, joka aloitti vuonna 2000. YleX Aamu lähetettiin myös televisiossa vuosina 2005–2007 Yle TV2:lla ja loppuaikoina YLE Extralla nimellä YLEKaX. Ohjelmassa näkyi videokuva YleX-radiokanavan studiosta ja kuului aamulähetys. Ohjelmaan kuului myös TV-chat, jonka viestejä juontajat kommentoivat. YLE Extra lähetti televisiossa lisäksi myös silloisen YleX Iltapäivä -lähetyksen. Nykyään YleX Aamun lähetystä studiokameran kera lähetetään Yle Areenassa. Nykyisin YleX Aamua juontavat aiemmin Ylex iltapäivästä tutut Jenni Poikelus, Jere Pehkonen ja Mika Parikka. == Juontajat == Useat YleX:ltä tutut persoonat ovat vuosien varrella juontaneet YleX Aamua. Vuodesta 2003 ohjelmaa juonsivat Mikko "Peltsi" Peltola ja Juuso Myllyrinne. Ohjelman vakiohenkilöstöön kuului myös Juha Lahti ja Satu Kurvinen. Peltolan ja Myllyrinteen taival juontajaparina loppui vuonna 2004. Tämän jälkeen ohjelmaa juonsivat Peltola, Juha Lahti, Marja Hintikka ja Ilkka Uusivuori. Vuonna 2008 ohjelman juontajina aloittivat Tuomas Rajala ja Olli Junes. He kuitenkin lopettivat ohjelman juontamisen saman vuoden syyskuussa. Tämän jälkeen ohjelman juontajina aloittivat Matti Ylönen, Venla Kokkonen ja Juuso Pekkinen. Vuoden 2010 alussa Venla Kokkonen siirtyi YleX:n X-Ryhmään (nykyisin Uuden musiikin iltavuoro) ja Tom Nylund aloitti aamuohjelmassa. Saman vuoden kesällä Juuso Pekkinen alkoi esiintyä myös televisiossa ja aamutiimiissä aloitti Hanne Kautto. Nylund lopetti YleX Aamussa 24. syyskuuta 2010. Tuolloin ohjelman juontajaksi palasi Ilkka Uusivuori. Hanne Kautto siirtyi 1. tammikuuta 2013 YleX:n yhteisömanageriksi ja hänen tilalleen aamuohjelmaan tuli Alma Hätönen. Matti Ylönen juonsi YleX Aamua viimeisen kerran 21. tammikuuta 2015 ja siirtyi Radio Novan aamujuontajaksi. Ville "Viki" Eerikkilä ja Juuso "Köpi" Kallio juonsivat YleX Aamua liki seitsemän vuoden ajan. Kaksikon viimeinen YleX Aamu -lähetys kuultiin Tavastia-klubilta 1. heinäkuuta 2022. == Lähteet == == Aiheesta muualla == * Yle.fi - YleX Aamu * Yle Areena - YleX Aamu Luokka:YleX:n ohjelmat
Miss A

Miss A () (tyyliteltynä miss A) oli kiinalais-eteläkorealainen kolmijäseninen yhtye, joka debytoi vuonna 2010 singlealbumillaan Bad But Good. Yhtyeeseen kuuluu jäsenet Fei, Suzy ja Min, ja sen levy-yhtiönä toimii JYP Entertainment. Yhtyeen nimi tulee sanasta Miss Asia. == Historia == Miss A teki virallisen debyyttinsä Etelä-Koreassa nelihenkisenä yhtyeenä 1. heinäkuuta singlellään "Bad Girl Good Girl". Kappale on heidän debyyttialbumiltaan Bad But Good. Yhtye julkaisi toisen singlealbuminsa Step Up syyskuussa 2010, ja markkinoi sitä yhdessä albumin nimikkokappaleen "Breathe" kanssa. Miss A julkaisi ensimmäisen kokopitkän albuminsa A Class digitaalisesti 18. heinäkuuta 2011. Albumi koostuu aiemmin julkaistuista hiteistä ja neljästä uudesta kappaleesta, kuten "Good Bye Baby". Samana vuonna yhtye debytoi Kiinassa ensimmäisen kokopitkän albuminsa erikoisversiolla. Miss A julkaisi ensimmäisen koreankielisen EP:nsä Touch 20. helmikuuta 2012. Yhtye alkoi markkinoida albumia M.Netin M! Countdownissa ja muissa eteläkorealaisissa musiikkiohjelmissa. Yhtye julkaisi kiinankielisen version Touch-albumistaan Hongkongissa ja Taiwanissa 23. maaliskuuta. Miss A julkaisi viidennen albuminsa Independent Women Pt.III 15. lokakuuta, ja alkoi markkinoida sitä kappaleellaan "I Don't Need a Man". Miss A vahvisti julkaisevansa toisen kokopitkän albuminsa Hush 29. lokakuuta 2013. Albumi nousi kärkisijalle lukuisilla musiikkilistoilla. Yli vuoden tauon jälkeen, miss A ilmoitti julkaisevansa uuden albumin Colors. Albumin nimikkokappaleen "Only You" musiikkivideo julkaistiin 30. maaliskuuta YouTubessa. Kappale nousi pian kärkeen monilla korealaisilla musiikkilistoilla. JYP Entertainment ilmoitti toukokuussa 2016, että Jia jätti yhtyeen sopimuksensa päätyttyä. == Jäsenet == Jäsenistä Fei ja Jia ovat kiinalaisia, Suzy ja Min korealaisia. === Nykyiset jäsenet === * Wang Feifei "Fei" (s. 27. huhtikuuta 1987) * Lee Min-young "Min" (s. 21. kesäkuuta 1991) * Bae Su-ji "Suzy" (s. 10. lokakuuta 1994) === Entiset jäsenet === * Meng Jia "Jia" (s. 3. helmikuuta 1989) == Diskografia == === Studioalbumit === * * === EP:t === * * * === Singlealbumit === * * === Singlet === * Bad Girl Good Girl (2010) * Breathe (2010) * Love Alone (2011) * Good Bye Baby (2011) * Touch (2012) * I Don't Need a Man (2012) * Hush (2013) * Only You (2015) === Musiikkivideot === * Love Again (2010) * Bad Girl Good Girl (2010) * Breathe (2010) * Love Alone (2011) * Good Bye Baby (2011) * Touch (2012) * I Don't Need A Man (2012) * Hush (2013) * Only You (2015) == Lähteet == Luokka:Eteläkorealaiset elektronisen musiikin yhtyeet Luokka:Eteläkorealaiset popyhtyeet Luokka:Eteläkorealaiset synthpop-yhtyeet Luokka:Eteläkorealaiset tyttöbändit
Ammunta kesäolympialaisissa 1952 – miesten 100 metrin hirven kerta- ja
parilaukauskilpailu

Helsingin olympiakisojen hirviammuntaan osallistui 14 ampujaa seitsemästä eri maasta. Kilpailun ensimmäinen osa suoritettiin maanantaina 28. heinäkuuta, jolloin ammuttiin 50 kertalaukausta (20+20+10). Seuraavana päivänä jatkettiin parilaukauksilla, joita ammuttiin 25 (10+10+5). Ampumamatka oli 100 metriä. Hirviammunta oli tässä muodossaan ensimmäistä kertaa olympiakisojen ohjelmassa. Lajin maailmanennätys ennen kilpailua oli Norjan Bergersenin 398, joka nyt rikottiin neljän ampujan voimin. ==Lopputulokset== Sija Nimi Maa 1 2 3 Kerta 4 5 6 Pari Tulos 1 John Larsen 87 84 44 215 75 84 39 198 413 2 Per Olof Sköldberg 87 85 37 209 77 82 41 200 409 3 Tauno V. Mäki 80 86 41 207 81 82 37 200 407 4 Rolf Bergersen 82 82 39 203 77 79 40 196 399 5 Birger Kockgård 85 84 43 212 77 71 37 185 397 6 Yrjö Miettinen 71 77 41 189 76 84 43 203 392 7 Pjotr Nikolajev 79 82 39 200 68 77 40 185 385 8 Vladimir Sevrugin 74 74 41 189 75 84 35 194 383 9 Jean-Albin Régis 80 73 41 194 62 68 28 158 352 10 Albert Planchon 73 72 41 186 65 68 31 164 350 11 Cyril Mackworth-Praed 67 63 38 168 56 65 32 153 321 12 Ingram Capper 71 70 33 174 61 57 27 145 319 13 Luigi Ruspoli 64 65 25 154 - - - - 154 14 Ladislao Odescalchi 58 61 33 152 - - - - 152 ==Lähteet== * http://www.la84foundation.org/6oic/OfficialReports/1952/OR1952.pdf Luokka:Ammunta kesäolympialaisissa 1952
Perunerakkokolibri

Perunerakkokolibri (Phaethornis koepckeae) on Perun kotoperäinen kiitäjälintu. Se elää Perun Andien itärinteiden eristyneillä vuorenrinteillä. John S. Weske ja John Whittle Terborgh kuvailivat lajin holotyypin Cerros del Sirasta vuonna 1977The Internet Bird Collection , ja nimesivät lajin Maria Koepcken kunniaksi. == Lähteet == Luokka:Erakkokolibrit
Pikkuerakkokolibri

Pikkuerakkokolibri (Phaethornis idaliae) on Brasilian kotoperäinen kiitäjälintu. Se elää maan kaakkoisosassa Bahiasta Rio de Janeiroon. Jules Bourcier ja Étienne Mulsant kuvailivat lajin holotyypin Rio de Janeirosta vuonna 1856.The Internet Bird Collection == Lähteet == Luokka:Erakkokolibrit
Andienmetsäpöllö

Andienmetsäpöllö (Ciccaba albitarsis eli Strix albitarsis) on pöllöihin kuuluva lintulaji. Sitä tavataan Etelä-Amerikassa Boliviassa, Ecuadorissa, Kolumbiassa, Perussa ja Venezuelassa. Sen luontaista elinaluetta ovat subtrooppiset ja trooppiset kosteat vuoristometsät ja pensaikot 1 700–3 700 metrin korkeudessa.Birdlife.org, viitattu 10.6.2012 ==Lähteet== Luokka:Metsäpöllöt
Pohjanerakkokolibri

Pohjanerakkokolibri (Phaethornis longirostris) on amerikkalainen kiitäjälintu. Sen esiintymisalue ulottuu Meksikosta Keski-Amerikkaan sekä Kolumbiaan, Ecuadoriin ja Peruun. Lajista tunnetaan kuusi alalajia. Adolphe Delattre kuvaili lajin holotyypin Guatemalasta vuonna 1843.The Internet Bird Collection == Lähteet == Luokka:Erakkokolibrit
Finnsound

Finnsound Oy oli Aarno Ranisen perustama levy-yhtiö, joka julkaisi äänitteitä. Levy-yhtiön toiminta loppui 1989.http://www.ytj.fi/yritystiedot.aspx?yavain=432514&kielikoodi;=1&tarkiste;=6B81493FAE94CD3DC4B23F8CC2F44480307C52CB&path;=1547;1631;1678 Levyttäneitä artisteja oli mm. Erkki Liikanen, Aarno Raninen, Seija Simola, Reijo Lehtovirta ja Juha Vainio. ==Levymerkit== * Finnsound ==Lähteet== Luokka:Entiset suomalaiset levy-yhtiöt
Bianca

Bianca on Uranuksen sisempi kuu. Se kiertää Uranusta noin 56,000 kilometrin päässä.Astronetti: Uranuksen kuut. Se löydettiin Voyager 2:n ottamien kuvien avulla 23. tammikuuta 1986,URSA: Uranuksen kuut. ja sille annettiin väliaikainen nimitys S/1986 U 9.Smith, B. A. 27.1.1986. "IAU Circular No. 4168". Se on nimetty William Shakespearen Kuinka äkäpussi kesytetään -näytelmän Katherinen sisaren, Biancan, mukaan. Alun perin Biancan nimeksi oli tarkoitus tulla Peaseblossom Juhannusyön unesta, mutta Yhdysvaltain ja Neuvostoliiton kiistojen takia kuun nimeksi päätettiin antaa kaikessa hiljaisuudessa Bianca."Planet and Satellite Names and Discoverers". Gazetteer of Planetary Nomenclature. USGS Astrogeology. Bianca tunnetaan myös nimellä Uranus VIII. Bianca kuuluu Portia-ryhmäksi kutsuttuun Uranuksen kuiden ryhmään. Muita ryhmän kuita ovat Cressida, Desdemona, Juliet, Portia, Rosalind, Cupid, Belinda ja Perdita.Karkoschka, Erich (2001). "Comprehensive Photometry of the Rings and 16 Satellites of Uranus with the Hubble Space Telescope". Icarus 151: 51–68. Näillä kuilla on samanlaiset kiertoradat ja fotometriset ominaisuudet. Biancan 27 kilometrin säteen, kiertoradan ja albedon lisäksi siitä ei tiedetä lähestulkoon mitään. Voyager 2:n ottamista kuvista selvisi, että Bianca on hieman kallistunut Uranukseen päin. Biancan pinta on harmaan värinen. ==Lähteet== == Aiheesta muualla == *Bianca NASA:n sivuilla Luokka:Uranuksen kuut
Carlos Valdez

Carlos Valdez tai Carlos Valdés tarkoittaa seuraavia henkilöitä: * Carlos Valdés, kolumbialainen jalkapalloilija * Carlos ”Patato” Valdés, kuubalainen lyömäsoittaja * Jorge Carlos Hurtado Valdez, meksikolainen poliitikko * Carlos Valdez, dominikaanilainen baseballpelaaja * Carlos Valdez, panamalainen jalkapalloilija * Carlos Valdez, uruguaylainen jalkapalloilija.
Carlos Valdés (kolumbialainen jalkapalloilija)

__NOTOC__ Carlos Enrique Valdés Parra (s. 22. toukokuuta 1985 Cali, Kolumbia) on kolumbialainen jalkapalloilija, pelipaikaltaan puolustaja. Hän edustaa Primera A:n Santa Fetä lainasopimuksella Major League Soccerin Philadelphia Unionista. == Seurajoukkueura == Valdés aloitti uransa kaudella 2005 Real Cartagenassa. Sittemmin hän edusti runsaan kolmen kauden ajan Kolumbian menestyneimpiin seuroihin lukeutuvaa América de Calia ennen siirtymistään Santa Fehen kesken kauden 2009. Hän saavutti Américassa Kolumbian liigan syysmestaruuden vuonna 2008 ja Santa Fessä Kolumbian cupin vuonna 2009. Hän toimi myös molempien joukkueiden kapteenina. Tammikuussa 2011 Valdés siirtyi Pohjois-Amerikan Major League Soccerin Philadelphia Unioniin samaan aikaan maanmiehensä Faryd Mondragónin kanssa. Hän vakiinnutti heti paikkansa joukkueen avauskokoonpanossa, ja Danny Califfin lähdettyä Unionista toukokuussa 2012 hänet nimettiin joukkueen kapteeniksi. Tammikuussa 2013 Valdés palasi kuitenkin lainasopimuksella entiseen seuraansa Santa Fehen. == Maajoukkueura == Valdés oli voittamassa Kolumbian nuorten maajoukkueen kanssa alle 20-vuotiaiden Etelä-Amerikan-mestaruutta vuonna 2005 ja Keski-Amerikan ja Karibian kilpailujen jalkapalloturnausta vuonna 2006. Hän kuului joukkueeseen myös vuoden 2005 nuorten MM-kilpailuissa. Kolumbian A-maajoukkueessa Valdés debytoi vuonna 2008. == Saavutukset == Seurajoukkueet * Kolumbian-mestaruus: syksy 2008 * Kolumbian cup: 2009 Maajoukkueet * Alle 20-vuotiaiden Etelä- Amerikan-mestaruus: 2005 * Keski-Amerikan ja Karibian kisat: 2006 == Lähteet == == Aiheesta muualla == * Carlos Valdés Major League Soccerin sivustolla Luokka:Elävät henkilöt Luokka:Kolumbialaiset jalkapalloilijat Luokka:Vuonna 1985 syntyneet
Kalpana-1

Kalpana-1 on intialainen sääsatelliitti, jonka ISRO laukaisi geostationaariselle kiertoradalle vuonna 2002. Satelliitin päähyötykuorma on tarkka radiometri (VHRR), jonka paikkaresoluutio on 2 km x 2 km. Se mittaa näkyvän valon, infrapunan ja vesihöyryn taajuuksilla. Satelliitti painaa 1050 kg ja on 3-akselistabiloitu. Sen sähköteho on 550 W. Sen asema on 74° itäistä pituutta.Master catalogue des satellites de la NASA. Satelliitti oli aluksi MetSat-1-niminen, mutta sai vuonna 2003 NASAn Columbia-avaruussukkulan tuhoutumisessa kuolleen intialaisen avaruuslentäjän Kalpana Chawlan nimen. == Lähteet == Luokka:Sääsatelliitit
Mac Bueno & DJ Tatc

Mac Bueno & DJ Tatc on Kajaanista lähtöisin oleva rap-duo. Sen muodostavat MC Mac Bueno (oik. Niko Okkonen)http://fi-fi.facebook.com/people/Niko- Okkonen/696712339 ja tuottaja DJ Tatc (oik. Tatu).http://www.redrum-187.com/2011/09/videohaastattelussa-mac-bueno-dj-tatc- osa-2-2/ Duon kummatkin jäsenet asuvat nykyään Helsingissä.http://www.redrum-187.com/2011/04/haastattelussa-mac-bueno-ja-dj- tatc/ == Historia == Mac Bueno & DJ Tatc julkaisivat Skidisti nollegee -nimisen omakustanne EP:n vuonna 2004. Ensimmäinen kokopitkä albumi Nollegee julkaistiin omakustanteena toukokuussa 2008. Duon toinen albumi Nälkämaan AG julkaistiin 3rd Rail Musicin kautta 20. huhtikuuta 2011. Redrum-187 -sivusto on tarjonnut ilmaisladattavaksi jälkimmäisen albumin kappaleen "87250". Albumin kappaleesta "Kova laki" tullaan julkaisemaan musiikkivideo. DJ Tatc on suunnitellut myös julkaisevansa tuottajalevyn. Taidealaa opiskellut Mac Bueno on suunnitellut muun muassa Nälkämaan AG ja Monelt ne tulee II -albumien kannet. == Diskografia == ===Albumit=== * Nollegee (2008) * Nälkämaan AG (2011) ===EP:t=== * Skidisti nollegee (2004) * Lisää nollegee (2014) ===Musiikkivideot=== * Macmutsinnussijabueno (2007) * 87250 (2013) * Nollegee osa 3 (2014) ===Vierailijana=== ;Mac Bueno Artisti Kappale Albumilta Muut vierailijat Vuosi Jontti & Shaka "Rata jatkuu" Rata jatkuu Petos, Adebizi, Konna, Kid Koma, Tatc, Itsetuho, Pikkupiru, T-Murha, Raimo & Ässä 2008 Jeppe "Usko tai älä" Sano vitut sille 2009 Koivuniemen Herrat "Ropoja" Sokeat johdattaa 2010 Jeijjo & Nupi "Köyhiä vit###ttaa ku räppärit ryyppää" Kootut selitykset 2012 Jontti "Vastavallankaappaus pt.4" Rahastusäänite Petos, Julma- Henri & Asa 2013 A.Luoti "La(H)aamu" Astetta vaikeempi Vihree, Jonde, Rexona, M.J.P, Nick Nevada, Gaiaf & Mikidi 2014 ;DJ Tatc Artisti Kappale Albumilta Muut vierailijat Vuosi Jontti & Shaka "Rata jatkuu" Rata jatkuu Petos, Adebizi, Konna, Kid Koma, Mac Bueno, Itsetuho, Pikkupiru, T-Murha, Raimo & Ässä 2008 == Lähteet == == Aiheesta muualla == * Mac Bueno & DJ Tatc 3rd Rail Musicin sivustolla * Mac Bueno & DJ Tatc MySpace -sivustolla * Mac Buenon & DJ Tatcin haastattelu Redrum-187 -sivustolla * Mac Buenon & DJ Tatcin videohaastattelu, osa 1 Redrum-187 -sivustolla * Mac Buenon & DJ Tatcin videohaastattelu, osa 2 Redrum-187 -sivustolla Luokka:Suomalaiset duot Luokka:Suomalaiset hip hop -yhtyeet
Soanlahti (kylä)

Soanlahti () on Loimolan maalaiskuntaan kuuluva kylä Karjalan tasavallan Suojärven piirissä Venäjällä. Se sijaitsee kunnan länsiosassa Jänisjärven itärannalla vajaa 30 kilometriä Loimolan keskuskylästä länteen. Soanlahti sijaitsee Suomen Neuvostoliitolle luovuttamalla alueella ja se oli Suomelle kuuluessaan Soanlahden kunnan kirkonkylä. == Kylä Suomen aikana == Suomelle kuuluessaan Soanlahden kylä sijaitsi Soanlahdenn kunnan eteläosassa Suistamon ja Värtsilän välisen maantien varrella. Varsinaisen kirkonkylän keskustan lisäksi kylään kuuluivat myös Hartikanvaara, Laaja, Lehtomäki, Pohjoispää, Polvivaara, Prolavaara, Päätyy, Suvipää ja Ypäkkö -nimiset kylänosat kirkonkylän ympäristöstä, jotka kuitenkin yleensä luettiin omaksi kylikseen. Kirkonkylässä sijaitsivat Soanlahden kunnantalo ja kotitalouskoulu sekä Soanlahden luterilainen kirkko ja Soanlahden ortodoksinen kirkko. Pankkitoimintaa kirkonkylässä edustivat Soanlahden säästöpankki ja osuuskassa. Kylässä oli myös OTK:n ja SOK:n osuuskaupat sekä useita yksityiskauppoja. Yhdistystoimintaa edustivat nuorisoseurantalo ja suojeluskuntatalo. == Lähteet == Luokka:Suojärven piirin asutut paikat Luokka:Soanlahden kylät Luokka:Luovutettujen alueiden kirkonkylät Luokka:Suomen entiset kuntakeskukset